Kongresi:  Mbështetje për trupat amerikane - 2003-03-20
Ligjvënësit demokratë të cilët ishin ndarë në dy grupe në lidhje me politikën ndaj Irakut, janë bashkuar për të shprehur mbështetje për
Ligjvënësit demokratë në Kongresin e Shteteve të Bashkuara, të cilët kanë kritikuar politikën e administratës së presidentit Bush ndaj Irakut, janë bashkuar tani për të shprehur mbështetjen e tyre për trupat amerikane që marrin pjesë në operacionin ushtarak për çarmatosjen e Irakut. Senati pritet të miratojë një rezolutë, e cila do të shprehë mbështetjen për trupat. Udhëheqësi i demokratëve në senat, Tom Deshëll, i cili shkatoi zemërimin e ligjvënësve republikanë, me kritikat e tij ndaj dështimit të përpjekjeve diplomatike të presidentit Bush për çështjen e Irakut, ofroi mbështetje të patundur për trupat amerikane të përfshira në misionin për çarmatosjen e Irakut. tha senatori Deshëll. Udhëheqësja e demokratëve në Dhomën e Përfaqësuesve, Nensi Pelosi, e cila ndryshe nga zoti Deshëll nuk e mbështeti rezolutën e vitit të kaluar, e cila e autorizonte presidentit Bush të përdorte forcën për çarmatosjen e Irakut, ishte e të njëjtin mendim me Senatorin Deshëll. tha ligjvenësja Pelosi. Ndërkohë, ligjvënësit në Senat po debatojnë në lidhje me përparësitë ligjore, tani që ka filluar operacioni ushtarak në Irak. Senati po debaton në lidhje me propozimin e presidentit Bush për buxhetin e vitit të ardhshëm. Por përfaqësuesi i demokratëve, në komisionin e buxhetit, senatori Kent Konrad i Dakotës së Veriut, tha se ligjvënësit duhet të përqëndrohen tek lufta. Udhëheqësi i shumicës republikane në Senat, Bill Frist, nuk ishte dakord me senatorin Konrad. Disa ligjvënës demokratë shprehën përsëri kritikat e tyre ndaj buxhetit të paraqitur nga presidenti Bush, duke thënë se në të nuk janë përfshirë fondet e nevojshme për veprimin ushtarak kundër Irakut. Presidenti Bush pritet t’i paraqesë Kongresit në ditët e ardhshme një kërkesë për fonde shtesë për luftën.